Seltjarnarnesbær þarf ekki að greiða fyrir húsið sem kennt er við Lækningaminjasafn á Seltjarnarnesi . Héraðsdómur Reykjavíkur hefur sýknað bæjarfélagið af kröfu ríkisins um greiðslu 102 milljóna króna vegna byggingar hússins . Er þar um að ræða framlag úr ríkissjóði ásamt vöxtum sem greitt var eftir að samkomulag varð um að ríkið , Seltjarnarnesbær , Læknafélag Íslands og Læknafélag Reykjavíkur byggðu umrætt hús á Seltjarnarnesi . Hafist var handa við byggingu þess fyrir rúmum áratug en henni hefur ekki verið lokið . Í samningi Læknafélag Íslands , Læknafélag Reykjavíkur og íslenska ríkisins var kveðið á um að félögin og ríkið myndu leggja til samtals 225 milljónir króna til þess að byggja lækningasafn við Seltjörn . Seltjarnarnesbær átti að leggja til 110 milljónir króna og bera ábyrgð á rekstrinum . Síðar kom í ljóst að byggingin yrði mun dýrari en áætlað hafði verið . Seltjarnarnesbær tilkynnti mennta - og menningarmálaráðherra í lok árs 2012 að bæjarstjórnin hefði ekki áhuga á að endurnýja samninginn og óskaði eftir því að ráðuneytið tæki yfir rekstur lækningaminjasafnsins frá 1. janúar 2013 . Bærinn óskaði einnig eftir því að ræða við ráðuneytið um nýtt hlutverk fyrir bygginguna . Eftir það gerði íslenska ríkið kröfu um að Seltjarnarnesbær endurgreiddi ríkisframlagið með vöxtum . Vísaði var til ákvæðis í samningnum um greiðslur bæjarins ef hann leysti húsið til sín og hygðist nota það til annars en undir rekstur lækningaminjasafns . Bæjarstjórn Seltjarnarness neituðu þessar kröfu á þeirri forsendu að bæjarfélagið hafi aldrei leyst húsnæðið til sín þótt bæjarfélagið hafi auglýst það til sölu á liðnu ári . Málið fór fyrir Héraðsdóm Reykjavíkur sem nú hefur sýknað Seltjarnarnesbæ af kröfu ríkisins .